Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: Ebben a sorban az adatszolgáltató által a Polgári Törvénykönyvrõl szóló 1959. évi IV. törvény (Ptk.) 685. § c) pontja
Paragraph Index: 999

1. Jelen adatszolgáltatás a hitelintézetek ügyfeleinek forintban, illetve devizában lebonyolított fizetési forgalmát tartalmazza. A fizetési forgalom szempontjából figyelembe kell venni a forintban vezetett pénzforgalmi és a nem pénzforgalmi jellegû (pl. lakossági) bankszámlák, a devizaszámlák, illetve – új elemként – a betét-, a hitel- és az értékpapír ügyletek lebonyolítására szolgáló ügyfélszámlák (pénzszámlák) forgalmát. A cash-pool forgalmat akkor kell jelenteni, ha tényleges könyvelés is történik a cash-pool-ban résztvevõ tagszámlák és a központi számla között. Nem kell jelenteni – az OCR átutalás kivételével – a bankkártyák használatával lebonyolított forgalmat, valamint az utazási csekkek forgalmát. Az adatszolgáltatásban csak azt a fizetési forgalmat kell jelenteni, amelynél legalább az egyik fél (a fizetõ vagy a kedvezményezett) nem minõsül hitelintézetnek. A bankközi fizetési forgalmat és az adatszolgáltató saját tranzakcióit nem kell jelenteni. Saját tranzakciónak az adatszolgáltató által a saját nevében végrehajtott tranzakció minõsül, így pl. az adatszolgáltató saját számlájára és kockázatára végrehajtott tõkepiaci tranzakció, vagy az adatszolgáltató két fiókja között könyvelési célból végrehajtott tranzakció. Az adatszolgáltatónak nem hitelintézettel lebonyolított fizetési forgalma, így pl. a vásárolt áruk, szolgáltatások ellenértékének kiegyenlítése, munkabérek kifizetése nem számít saját tranzakciónak, ezért a táblákban ezt a forgalmat szerepeltetni kell.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes